CELEX: 22010D0104
Language: ro
Date: 2010-10-01 00:00:00
Title: Decizia nr. 104/2010 a Comitetului mixt al SEE din 1 octombrie 2010 de modificare a anexei XIII (Transporturile) la Acordul privind SEE

16.12.2010   
            
            
               RO
            
            
               Jurnalul Oficial al Uniunii Europene
            
            
               L 332/54
            
         DECIZIA NR. 104/2010 A COMITETULUI MIXT AL SEE
   din 1 octombrie 2010
   de modificare a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 90/2010 a Comitetului mixt al SEE din 2 iulie 2010 (1).
            
         
               (2)
            
            
               Decizia 2009/810/CE a Comisiei din 22 septembrie 2008 de stabilire a formularului tip de raportare menționat la articolul 17 din Regulamentul (CE) nr. 561/2006 al Parlamentului European și al Consiliului (2) trebuie încorporată în acord.
            
         
               (3)
            
            
               Decizia 2009/810/CE abrogă Decizia 93/173/CEE a Comisiei (3), care este încorporată în acord și care trebuie, în consecință, eliminată din acord,
            
         DECIDE:
   Articolul 1
   Anexa XIII la acord se modifică după cum urmează:
   
               1.
            
            
               După punctul 24e [Regulamentul (CE) nr. 561/2006 al Parlamentului European și al Consiliului] se inserează următorul punct:
               
                           „24ea.
                        
                        
                           
                              32009 D 0810: Decizia 2009/810/CE a Comisiei din 22 septembrie 2008 de stabilire a formularului tip de raportare menționat la articolul 17 din Regulamentul (CE) nr. 561/2006 al Parlamentului European și al Consiliului (JO L 289, 5.11.2009, p. 9).”
                        
                     
         
               2.
            
            
               Textul de la punctul 20a (Decizia 93/173/CEE a Comisiei) se elimină.
            
         Articolul 2
   Textele Deciziei 2009/810/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 1 noiembrie 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 octombrie 2010.
      
         
            Pentru Comitetul mixt al SEE
         
         
            Președintele
         
         Stefán Haukur JÓHANNESSON
      
   
   
      (1)  JO L 277, 21.10.2010, p. 43.
   
      (2)  JO L 289, 5.11.2009, p. 9.
   
      (3)  JO L 72, 25.3.1993, p. 33.
   
      (4)  Nu au fost semnalate obligații constituționale.